stanford-oval/wikipedia huggingface dataset:
พระราชปุจฉา
รายละเอียด

ธรรมเนียมของการมีพระราชปุจฉานี้มีมาแต่โบราณ ปรากฏหลักฐานตามพระสูตรว่ามีพระมหากษัติรย์บางพระองค์ได้ทูลถามข้ออรรถธรรมแก่สมเด็จพระสมมาสัมพุทธเจ้า และมีหลักฐานในคัมภีร์ชั้นปกรณ์วิเสสปรากฏในคัมภีร์มิลินทปัญหา ที่พระเจ้ามิลินทร์ได้ซักถามพระนาคเสนเถระเกี่ยวกับหลักธรรมต่าง ๆ อย่างวิจิตรพิสดาร ในประเทศไทยมีการเก็บข้อมูลเกี่ยวกับพระราชปุจฉาของพระมหากษัตริย์พระองค์ต่าง ๆ นับตั้งแต่ปลายสมัยอยุธยาจนถึงสมัยรัตนโกสินทร์มากถึง 63 เรื่อง มีทั้งส่วนที่เกี่ยวกับข้อธรรมล้วน ๆ และข้อปฏิบัติทางศาสนา และกิจทางโลกที่เกี่ยวเนื่องกับคำสอนของพุทธศาสนา
ทั้งนี้ พระราชปุจฉาในรัชกาลพระบาทสมเด็จพระจอมเกล้าเจ้าอยู่หัว มีความแตกต่างอย่างเห็นได้ชัดกับรัชกาลก่อน ๆ โดยมีพระราชปุจฉาเพียง 2 ข้อส่วนอีก 5 ข้อที่เหลือเป็นพระบรมราชาธิบายเกี่ยวเนื่องจากหลักปฏิบัติทางศาสนา อันเนื่องมาจากพระบาทสมเด็จพระจอมเกล้าเจ้าอยู่หัวเคยทรงผนวชมานานถึง 27 พรรษา นอกจากจะทรงเชี่ยวชาญในพระธรรมวินัยและหลักปฏิบัติทางศาสนาแล้ว ยังทรงเป็นผู้สถานาคณะธรรมยุติกนิกายอีกด้วย
ในประเพณีการมีพระราชปุจฉาทุกครั้ง ได้มีการจดข้อพระราชปุจฉา และคำพระราชาคณะถวายวิสัชนา รักษาไว้ในหอหลวง จึงได้มีหนังสือพระราชปุจฉาเป็นทำนองจดหมายเหตุ และเป็นตำราให้ศึกษา จึงมีสำเนากระจัดกระจายอยู่ในที่ต่าง ๆ ต่อมาหอสมุดวชิรญาณได้รวบรวมและจัดพิมพ์ขึ้นเท่าที่สามารถรวบรวมได้ แบ่งออกเป็น 5 ภาค ด้วยกัน คือ
ภาคที่ 1 พระราชปุจฉาครั้งกรุงศรีอยุธยา มีพระราชปุจฉา 13 เรื่อง จัดพิมพ์ครั้งแรกเมื่อปี พ.ศ. 2464
ภาคที่ 2 พระราชปุจฉาในพระบาทสมเด็จพระพุทธยอดฟ้าฯ ตอนที่ 1 มีพระราชปุจฉา 16 เรื่อง จัดพิมพ์ครั้งแรกเมื่อปี พ.ศ. 2463 และพิมพ์ครั้งที่สอง เมื่อปี พ.ศ. 2466
ภาคที่ 3 พระราชปุจฉาในพระบาทสมเด็จพระพุทธยอดฟ้าฯ ตอนที่ 2 มีพระราชปุจฉา 23 เรื่อง จัดพิมพ์ครั้งแรก เมื่อปี พ.ศ. 2464
ภาคที่ 4 พระราชปุจฉาในพระบาทสมเด็จพระนั่งเกล้าฯ มีพระราชปุจฉาฯ เรื่อง จัดพิมพ์ครั้งแรก เมื่อปี พ.ศ. 2465
ภาคที่ 5 พระราชปุจฉาในพระบาทสมเด็จพระจอมเกล้าฯ กับพระบาทสมเด็จพระจุลจอมเกล้าฯ ซึ่งมีอยู่ 7 เรื่อง และ 2 เรื่องตามลำดับ จัดพิมพ์ครั้งแรกเมื่อปี พ.ศ. 2465 และพิมพ์ครั้งที่สองเมื่อปี พ.ศ. 2475
ต่อมาได้พบพระราชปุจฉาใน พระบาทสมเด็จพระพุทธเลิศหล้านภาลัย และในพระบาทสมเด็จพระมงกุฎเกล้าฯ จึงได้จัดพิมพ์เป็นภาค ปกิรณกะ และได้ย่อความพระราชปุจฉาทุกภาค รวมไว้ด้วย ได้จัดพิมพ์ครั้งแรกเมื่อปี พ.ศ. 2479 และครั้งที่สองเมื่อปี พ.ศ. 2508 ในการพิมพ์เมื่อปี พ.ศ. 2517 ได้รวมพระราชปุจฉาทั้ง 6 ภาคเข้าด้วยกัน และได้เพิ่มเติมพระราชปุจฉาที่ 3-4 และ 5 ในพระบาทสมเด็จพระจุลจอมเกล้าฯ และในพระบาทสมเด็จพระเจ้าอยู่หัวอานันทมหิดล ซึ่งได้พบใหม่ไว้ด้วย
พระราชปุจฉาเหล่านี้ ถือเป็นแบบอย่างแก่พระมหากษัตริยาธิราชในรัชกาลต่อ ๆ มาในการบำเพ็ญพระองค์เป็นองค์ศาสนูปถัมภก และเป็นแบบอย่างแก่พสกนิกรในการศึกษาและพิจารณาพระธรรมวินัยของสมเด็จพระสัมมาสัมพุทธเจ้า เพื่อยังประโยชน์สุขแก่ตน และเป็นแนวทางปการปฏิบัติให้ถึงพร้อมความสุขสวัสดีแก่ชีวิต สมดังที่ปรากฏในมงคลสูตรที่ระบุถึงมงคล 38 ทั้งประการ โดยหนึ่งในนั้นคือ การฟังธรรมตามกาล การสนทนาธรรมตามกาล และการทำให้แจ้งซึ่งพระนิพพาน
เนื้อหา > พระราชปุจฉาในรัชกาลสมเด็จพระนารายณ์มหาราช

พระราชปุจฉาที่ 1 ว่าด้วยการลาสิกขาบท
พระราชปุจฉาที่ 2 ว่าด้วยเรื่องพระภิกษุนินทาพระเจ้าแผ่นดิน
พระราชปุจฉาที่ 3 ว่าด้วยชาวอุดรกุรูมิได้เป็นทุกข์
พระราชปุจฉาที่ 4 ว่าด้วยเรื่องคนเชื่อกรรม
พระราชปุจฉาที่ 5 ว่าด้วยเรื่องแขกเมือง
พระราชปุจฉาที่ 6 ว่าด้วยความรู้ของพระโพธิสัตว์ในชาติก่อน
พระราชปุจฉาที่ 7 ว่าด้วยทศพลญาณ
พระราชปุจฉาที่ 8 ว่าด้วยโพธิปักขิยธรรม
พระราชปุจฉาที่ 9 ว่าด้วยเหตุที่พระพุทธศาสนา มาประดิษฐานในปัจจันตประเทศ
พระราชปุจฉาที่ 10 ว่าด้วยเหตุที่ห้ามมิให้บวชกะเทย
เนื้อหา > พระราชปุจฉาในรัชกาลสมเด็จพระเพทราชา

พระราชปุจฉาว่าด้วยอัฏฐธรรมปัญหา
เนื้อหา > พระราชปุจฉาในรัชกาลสมเด็จพระเจ้าบรมโกศ

พระราชปุจฉาที่ 1 ว่าด้วยสังฆภัตร
พระราชปุจฉาที่ 2 ว่าด้วยการอุทิศเทวดาพลี
เนื้อหา > พระราชปุจฉาในรัชกาลพระบาทสมเด็จพระพุทธเลิศหล้านภาลัย

พระราชปุจฉาเรื่องพิธีวิสาขบูชา ความว่า สรรพการกุศล ซึ่งได้ทรงบำเพ็ญมาเป็นนิจการนั้น ยังไม่เต็มพระราชศรัทธา มีพระทัยปรารถนาจะใคร่ทรงบำเพ็ญพระราชกุศล ให้มีผลวิเศษประเสริฐยิ่ง ที่ยังมิได้ทรงประทำเพื่อจะให้แปลกประหลาด จะทรงบำเพ็ญพระราชกุศลใดจึงจะควร
เนื้อหา > พระราชปุจฉาในรัชกาลพระบาทสมเด็จพระนั่งเกล้าเจ้าอยู่หัว

พระราชปุจฉาที่ 1
ข้อ 1 ว่าด้วยการสร้างหอพระในพระราชวังจะควรฤๅไม่
ข้อ 2 ว่าด้วยการสร้างหอพระกับสร้างพระวิหาร จะมีผลเสมอกันฤๅต่างกัน
ข้อ 3 ว่าถ้าจะมีผู้เชิญพระไปไว้ยังพระวิหาร และเข้าอาไศรยอยู่ในหอพระฤๅรื้อหอพระไปปลูกเสียที่อื่น แล้วปลูกที่อาไศรยลงในที่นั้นจะมีโทษฤๅไม่
พระราชปุจฉาที่ 2
ข้อ 1 ว่าด้วยอากรค่าน้ำแลอากรสุราที่พระเจ้าแผ่นดินทรงบัญญัติขึ้น จะเป็นโทษฤๅเป็นคุณ
ข้อ 2 ว่าพระเจ้าพิมพิสาร แลพระเจ้ามหานามจะปราบปรามโจรผู้ร้าย มิให้เกี่ยวข้องแก่ทศอกุศลกรรมบถ แลจะเรียกส่วยสาอากร ให้ปราศจากมิจฉาชีพนั้นจะวางอารมณ์ประการใด
ข้อ 3 ว่าด้วยท้าวเวสวรรณมหาราชเป็นพระโสดา จะลงทัณฑกรรมแก่บริวารที่หยาบช้า ด้วยกรรมกรณ์อันใด แลจะวางพระสติประการใด
พระราชปุจฉาที่ 3 ความว่า จะเอาทองพระพุทธรูปวัดมงคลบพิตรซึ่งหักพังอยู่นั้น กับทั้งทองเครื่องประดับสำหรับพระบาง มาหล่อเปนพระพุทธรูปขึ้นอิกองค์หนึ่ง จะควรฤๅไม่
พระราชปุจฉาที่ 4 ว่าด้วยสามัคคีรสจะมีคุณประการใด
พระราชปุจฉาที่ 5 ความว่า ฉันใดจะได้พระภิกษุสามเณรเปนบาเรียน ให้สมควรแก่พระราชศรัทธา
พระราชปุจฉาที่ 6
ข้อ 1 ว่าได้ทรงบำเพ็ญพระราชกุศลมามากแล้ว ยังมีพระราชกุศลอย่างใดที่พอจะทำได้ แต่ยังไม่ได้บำเพ็ญบ้าง
ข้อ 2 ว่าด้วยคนเข็ญใจมีทรัพย์อยู่เพียงกหาปณะหนึ่ง จะทำบุญสิ่งใดจึงจะให้ได้อานิสงส์ มากเท่ากับผู้มีทรัพย์ ทำตั้ง 100 และ 1,000 กหาปณะ
พระราชปุจฉาที่ 7
ข้อ 1 ว่าได้บำเพ็ญพระราชกุศลสิ่งใดไว้ จึงได้มาเสวยศิริราชสมบัติฉะนี้ แล้วไฉนจึงให้ได้เสวยปิยวิปโยคทุกข์เนือง ๆ
ข้อ 2 ว่าด้วยทรงพระปริวิตกถึงสมเด็จพระพุทธเจ้าหลวง และพระพันปีหลวง และพระบรมราชประยุรวงศานุวงศ์ แลข้าทูลละอองธุลีพระบาท แลพระราชพาหนะทั้งปวงว่า ยังไม่สมควรที่จะล่วงลับไป ไฉนจึงล่วงลับไป
ข้อ 3 ว่าได้ทรงบำเพ็ญพระราชกุศลไว้เป็นอันมาก แลได้ทรงแผ่ส่วนพระราชกุศลนั้น แด่สมเด็จพระประยุรวงศานุวงศ์ มีสมเด็จพระพุทธเจ้าหลวงเปนต้น ไฉนพระราชกุศลนั้น จึงไม่ช่วยป้องกันไว้ได้
ข้อ 4 ว่าจะบำเพ็ญพระราชกุศลสิ่งใด จึงจะมีพระชนม์ยืนนาน แลพรักพร้อมด้วยพระราชโอรสราชธิดา แลพระประยุรวงศานุวงศ์ทั้งปวง
พระราชปุจฉาที่ 8 พระราชปรารถ เรื่องพระสงฆ์ไทยห่มผ้าอย่างมอญ
เนื้อหา > พระราชปุจฉา ในรัชกาลพระบาทสมเด็จพระจอมเกล้าเจ้าอยู่หัว

พระราชปุจฉาที่ 1 ว่าด้วยทรัพย์มรดกของสมเด็จพระพุทธโฆษาจารย์ จะเป็นของสงฆ์หรือไม่
พระราชปุจฉาที่ 2 ว่าด้วยเรื่องพัทธสีมา จะต้องมีพระบรมราชานุญาตหรือไม่
พระบรมราชาธิบายที่ 3 ว่าด้วยการในพระพุทธศาสนา
พระบรมราชาธิบายที่ 4 ว่าด้วยคำว่า ตถาคต อหํ มํ มมํ เม พระสงฆ์มาใช้ว่า อาตมาเสียหมด
พระบรมราชาธิบายที่ 5 ว่าพระภิกษุบางรูปเที่ยวฝากตัวให้กว้างขวาง ในกรมหาดไทย กลาโหม กรมท่า โดยหวังยศเมื่อสึกแล้ว
พระบรมราชาธิบายที่ 6 หนังสือโต้ตอบกับพะม่า
พระบรมราชาธิบายที่ 7 ว่าด้วยพระภาพโมลีถวายเทศนาใช้คำผิด
เนื้อหา > พระราชปุจฉา ในรัชกาลพระบาทสมเด็จพระจุลจอมเกล้าเจ้าอยู่หัว

พระราชาปุจฉาที่ 1 เรื่องแปลศัพท์พระนิพพาน
พระราชปุจฉาที่ 2 ว่าด้วยการก่อพระทรายและเรื่องเตภาติกชฎิล
พระราชปุจฉาที่ 3 ว่าด้วยเรื่องจตุโลกบาล
พระราชปุจฉาที่ 4 ว่าด้วยเรื่องปัญจอภิเษก
พระราชปุจฉาที่ 5 ว่าด้วยเรื่องศัพท์ "ณัฏฐ์"
เนื้อหา > พระราชปุจฉา ในรัชกาลพระบาทสมเด็จพระมงกุฎเกล้าเจ้าอยู่หัว

พระราชปุจฉาความว่ามีพระราชประสงค์ จะบำเพ็ญพระราชกุศล เพื่ออุทิศส่วนบุญกุศลพระราชทานไปให้ผู้ซึ่งมี อุปการคุณมาแต่หนหลัง อันล่วงลับไปสู่โลกแล้ว แต่ว่าผู้นั้น ๆ เป็นชนต่างชาติ มิได้อยู่ในพระพุทธศาสนา จะทำอย่างไรจึงจะให้ศรัทธาได้สำเร็จเป็นผลบุญแก่ผู้นั้น
เนื้อหา > พระราชปุจฉา ในรัชกาลพระบาทสมเด็จพระเจ้าอยู่หัวอานันทมหิดล

พระราชปุจฉาว่าด้วยแนวทางการศึกษาพระพุทธศาสนา เพื่อเตรียมตัวและช่วยเหลือในการที่จะอุปสมบท
เนื้อหา > พระราชปุจฉาในรัชกาลพระบาทสมเด็จพระวชิรเกล้าเจ้าอยู่หัว

เมื่อวันที่ 8 เมษายน พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระราชปุจฉาเผดียงถามสมเด็จพระอริยวงศาคตญาณ (อัมพร อมฺพโร) และพระเถรานุเถระ ว่าด้วยเรื่องจะส่งเสริมการเรียนการสอนพระบาลีอย่างไรให้เข้าถึงพระไตรปิฏก
บรรณานุกรม

ประสิทธ์ แสงทับ (บรรณาธิการ). (2550). ประชุมพระราชปุจฉา. กรมศิลปากร. กรุงเทพมหานคร. สำนักพิมพ์คณะรัฐมนตรี
หอสมุดวชิรญาณ. (2465). ประชุมพระราชปุจฉา ภาค 4. เนื่องในงานพระราชทานเพลิงศพท้าววนิดาวิจาริณี (เหม สุจริตกุล). กรุงเทพมหานคร. โรงพิมพ์โสภณพิพรรฒนากร
ประชุมพระราชปุจฉา (ย่อ) จากเว็บไซต์ http://heritage.mod.go.th/ เก็บถาวร 2014-02-01 ที่ เวย์แบ็กแมชชีน
ดูเพิ่ม

ประชุมพระราชปุจฉา ภาค 4 http://www.thapra.lib.su.ac.th/objects/rarebook/r2489/bq135%E0%B8%9B45_2465.pdf
ประชุมพระราชปุจฉา ฉบับย่อ http://heritage.mod.go.th/king/question/index.htm
วัดเทพนิมิต (จังหวัดนครปฐม)

| วัดเทพนิมิต |
| --- | --- |

ที่ตั้ง: ตำบลศาลายา อำเภอพุทธมณฑล จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูนิมิตกัลยาณวัตร
 สถานีย่อยพระพุทธศาสนา
วัดเทพนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม
วัดเทพนิมิตได้รับอนุญาตตั้งวัดเมื่อวันที่ 15 ธันวาคม พ.ศ. 2515 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 ได้รับการประกาศให้เป็นวัดพัฒนาตัวอย่าง ปีพุทธศักราช 2538 เป็นวัดที่มีการปฏิบัติธรรมวินัยอย่างเคร่งครัด เป็นสำนักวิปัสสนากรรมฐาน แห่งที่ 7 ของจังหวัดนครปฐม โดยอาคารปฏิบัติธรรม สามารถจุคนได้ประมาณ 1,000 คน โดยในแต่ละสัปดาห์จะมีพุทธศาสนิกชนมาปฏิบัติธรรมอย่างต่อเนื่อง นอกจากนี้ยังมีโรงเรียนต่าง ๆ ติดต่อขอนำนักเรียนมาปฏิบัติธรรมอีกด้วย
อุโบสถมีภาพจิตรกรรมฝาผนังเรื่องราวพุทธประวัติ บริเวณวัดมีวังมัจฉาบริเวณคลองทวีวัฒนาด้านหน้าของวัด ซึ่งบริเวณนั้นมีฝูงปลาอยู่เป็นจำนวนมาก โดยเฉพาะปลาสวาย ปลาตะเพียนทอง พระสงฆ์ พุทธศาสนิกชน และชาวบ้านในละแวกวัด นิยมนำอาหารปลา เศษขนมปังมาให้ทานแก่ฝูงปลาดังกล่าวอยู่เป็นประจำ สิ่งศักดิ์สิทธิ์ในวัด ได้แก่ พ่อปู่พญายม พระพรหม พระแม่ธรณี พระโพธิสัตว์กวนอิมสร้างจากหินทรายแกะสลัก ท้าวเวสสุวัณ ศาลเจ้าแกะเจ้าจุก และหัวเรือเจ้าแม่ตะเคียน
รายชื่อสถานีโทรทัศน์ในภูมิภาคเอเชียตะวันออก

สถานีโทรทัศน์ที่มีอยู่ทั้ง 6 ประเทศ ในพื้นที่เอเชียตะวันออก มีดังต่อไปนี้
จีน

สถานีวิทยุโทรทัศน์กลางแห่งประเทศจีน (CCTV)
สถานีโทรทัศน์เพื่อการศึกษาแห่งประเทศจีน (CETV)
สถานีโทรทัศน์แมนดาริน (MTV Mandarin)
สถานีโทรทัศน์โฟนนิกซ์ทีวี (Phonenix TV)
สถานีโทรทัศน์ภาคพื้นดินในระบบวีเอชเอฟ และ ยูเอชเอฟ ในส่วนภูมิภาคอื่นๆ
จีน > ฮ่องกง

สถานีวิทยุโทรทัศน์แห่งฮ่องกง (RTHK)
สถานีเอเชียโทรทัศน์ (ATV)
สถานีโทรทัศน์ทีวีบี (TVB)
สถานีเคเบิลโทรทัศน์แห่งฮ่องกง (Cable TV Hong Kong)
จีน > มาเก๊า

สถานีวิทยุโทรทัศน์แห่งมาเก๊า (TDM)
สถานีเคเบิลโทรทัศน์แห่งมาเก๊า (Macau Cable TV)
ไต้หวัน

สถานีโทรทัศน์ไต้หวัน (TTV)
สถานีโทรทัศน์สาธารณะแห่งประเทศจีนช่อง 3 (เกาะไต้หวัน)
สถานีโทรทัศน์จีนไต้หวัน (CTV)
สถานีโทรทัศน์ตะวันออก (ETTV)
สถานีโทรทัศน์ระบบแพร่สัญญาณไต้หวัน (TBS)
สถานีโทรทัศน์เครือข่ายจีนทัศน์ (หัวชี-CTS)
สถานีโทรทัศน์ฟอร์โมซา (Formosa TV)
สถานีโทรทัศน์ทีวีบีเอส (TVBS)
มองโกเลีย

สถานีวิทยุโทรทัศน์แห่งประเทศมองโกเลีย (MBN)
สถานีวิทยุโทรทัศน์เพื่อการศึกษาแห่งประเทศมองโกเลีย (Edu TV)
สถานีโทรทัศน์ช่อง 5 มองโกเลีย (TV 5)
สถานีโทรทัศน์ช่อง 8 มองโกเลีย (TV 8)
สถานีโทรทัศน์ช่อง 9 มองโกเลีย (TV 9)
สถานีโทรทัศน์ช่อง 25 มองโกเลีย (Channel 25)
สถานีโทรทัศน์อีเกิ้ลทีวี
สถานีโทรทัศน์อูลลาร์บาตอน (UBS)
สถานีโทรทัศน์ทีเอ็ม (TM)
ซูเปอร์วิชั่น
นิว เทเลวิชั่น
สถานีโทรทัศน์ซี 1 มองโกเลีย
เกาหลีเหนือ

เคซีทีวี (KCTV)
เกาหลีใต้

สถานีโทรทัศน์ระบบแพร่สัญญาณเกาหลี (KBS)
สถานีโทรทัศน์การศึกษาแห่งประเทศเกาหลี (EBS)
สถานีโทรทัศน์ระบบแพร่สัญญาณโซล (SBS)
บริษัทกระจายเสียงและแพร่ภาพมุนฮวา (MBC)
สถานีโทรทัศน์ข่าวยอนฮับ (YTN)
สถานีโทรทัศน์อารีรัง ทีวี (Arirang TV)
สถานีโทรทัศน์แห่งปูซาน (PBC)
สถานีโทรทัศน์แห่งเตกู (DBC)
สถานีโทรทัศน์เกาหลี (KTV)
ญี่ปุ่น

บทความหลัก: รายชื่อสถานีโทรทัศน์ในประเทศญี่ปุ่น
ญี่ปุ่น > สถานีโทรทัศน์ที่มีเครือข่ายทั่วประเทศ

สถานีโทรทัศน์แห่งชาติและบริการสาธารณะ (ประเทศญี่ปุ่น) (บรรษัทการกระจายเสียงและแพร่ภาพแห่งญี่ปุ่น - NHK)
สถานีโทรทัศน์นิปปง (NTV)
สถานีโทรทัศน์ระบบแพร่สัญญาณโตเกียว (ระบบแพร่สัญญาณโตเกียว - TBS)
สถานีโทรทัศน์ฟูจิเทเลวิชัน (FUJI TV)
สถานีโทรทัศน์ทีวีอาซาฮิ (TV Asahi)
สถานีโทรทัศน์ทีวีโตเกียว (TV Tokyo)
ญี่ปุ่น > สถานีโทรทัศน์แห่งอื่น

สถานีโทรทัศน์การศึกษาตามอัธยาศัยภาคมหาวิทยาลัย (U-Air TV)
สถานีโทรทัศน์ผ่านดาวเทียมโววาว (WOWOW)
สถานีเคเบิลโทรทัศน์สกายเพอเฟค (Sky Perfect TV)
สถานีโทรทัศน์ภาคพื้นดินในระบบวีเอชเอฟ และ ยูเอชเอฟ ในส่วนภูมิภาคอื่นๆ
รายชื่อผู้รับเครื่องอิสริยาภรณ์คุณธรรมแห่งสหพันธ์สาธารณรัฐเยอรมนี

ด้านล่างนี้เป็นรายชื่อผู้รับเครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
รายชื่อ > พระบรมวงศานุวงศ์

สมเด็จพระราชาธิบดีอัลแบร์ที่ 2 แห่งเบลเยียม
สมเด็จพระราชาธิบดีฟีลิปแห่งเบลเยียม
สมเด็จพระราชาธิบดีคาร์ลที่ 16 กุสตาฟแห่งสวีเดน
สมเด็จพระเจ้ากุสตาฟที่ 6 อดอล์ฟแห่งสวีเดน
สมเด็จพระราชาธิบดีควน การ์โลสที่ 1 แห่งสเปน
สมเด็จพระราชินีนาถยูเลียนาแห่งเนเธอร์แลนด์
สมเด็จพระราชินีนาถเบียทริกซ์แห่งเนเธอร์แลนด์
สมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชาธิบดีพีเรนทระแห่งเนปาล
เจ้าชายเคลาส์แห่งเนเธอร์แลนด์
เจ้าชายแบร์นฮาร์ดแห่งลิพเพอ-บีสเตอร์เฟลด์
เจ้าชายเฮนริกแห่งเดนมาร์ก พระราชสวามี
เจ้าชายฟิลิป ดยุกแห่งเอดินบะระ
สมเด็จพระราชาธิบดีสุลต่านฮัสซานัล โบลเกียห์
สมเด็จพระราชาธิบดีฮุสเซนแห่งจอร์แดน
สมเด็จพระราชินีนาถมาร์เกรเธอที่ 2 แห่งเดนมาร์ก
สมเด็จพระราชินีซิลเวียแห่งสวีเดน
สมเด็จพระนางเจ้าสิริกิติ์ พระบรมราชินีนาถ
สมเด็จพระราชินีโซเฟียแห่งสเปน
สมเด็จพระราชินีซอนยาแห่งนอร์เวย์
จักรพรรดินีฟาราห์ ปาห์ลาวี
สมเด็จพระราชินีเปาลาแห่งเบลเยียม
เฟรเดอริกาแห่งฮาโนเวอร์ สมเด็จพระราชินีแห่งกรีซ
สมเด็จพระราชินีรานยาแห่งจอร์แดน
สมเด็จพระราชินีรัตนาแห่งเนปาล
สมเด็จพระราชาธิบดีสุลต่านกอบูส บิน ซะอีด อัสซะอีด
สมเด็จพระเจ้าปัฟโลสแห่งกรีซ
สมเด็จพระเจ้ามเหนทระแห่งเนปาล
สมเด็จพระราชาธิบดีโอลาฟที่ 5 แห่งนอร์เวย์
พระเจ้าชาห์ โมฮัมหมัด เรซา ปาห์ลาวี
สมเด็จพระจักรพรรดิเฮลี เซลาสซีที่ 1 แห่งเอธิโอเปีย
สมเด็จพระจักรพรรดิอากิฮิโตะ
พระบาทสมเด็จพระวชิรเกล้าเจ้าอยู่หัว
รายชื่อ > ประธานาธิบดีแห่งสหพันธรัฐเยอรมนี

คาร์ล คาร์สเทนส์
โยอาคิม เกาค์
กุสตาฟ เฮนแมนน์
โรมัน แฮร์ซอก
ไฮน์ริช ลุบเก
โยฮันเนส เรา
ฟรังค์-วัลเทอร์ ชไตน์ไมเออร์
บุคคลพิเศษ

คอนราด อเดเนาร์
เฮลมุท โคห์ล
วัดเทพนิมิตต์

| วัดเทพนิมิตต์ |
| --- | --- |

ชื่อสามัญ: วัดเทพนิมิตต์, วัดกลางนา
ที่ตั้ง: ซอยวัดเทพนิมิตต์ (ประชาอุทิศ 14) ถนนประชาอุทิศ แขวงดอนเมือง เขตดอนเมือง กรุงเทพมหานคร 10210
ประเภท: วัดราษฎร์
นิกาย: มหานิกาย
เจ้าอาวาส: พระครูศรีปริยัติศาสก์ (สาคร ป.ธ.6)
 สถานีย่อยพระพุทธศาสนา
วัดเทพนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร ปัจจุบันพระครูศรีปริยัติศาสก์ (สาคร ป.ธ.6) เป็นเจ้าอาวาส
วัดเทพนิมิตต์ตั้งเป็นสำนักปฏิบัติธรรมเมื่อวันที่ 5 กุมภาพันธ์ พ.ศ. 2519 บนที่ราชพัสดุเนื้อที่ 13 ไร่ 2 งาน 52 ตารางวา โดยรองอธิบดีกรมธนารักษ์ซึ่งเป็นลูกศิษย์พระครูอนุรักษ์ศีลสังวรเป็นผู้ดำเนินการขอใช้ที่ดิน ในช่วงแรกมีฐานะเป็นสำนักสงฆ์ ใช้ชื่อว่า สำนักปฏิบัติธรรมเทพนิมิตต์ แต่ชาวบ้านเรียกว่า วัดกลางนา เพราะในขณะนั้นมีแต่ทุ่งนาล้อมรอบ จากนั้นได้รับการประกาศตั้งเป็นวัดเมื่อวันที่ 9 กรกฎาคม พ.ศ. 2529 พระครูอนุรักษ์ศีลสังวร เจ้าอาวาสรูปแรก ได้ขอให้กรุงเทพมหานครตั้งชื่อว่า "วัดเทพนิมิตต์" โดยให้เหตุผลไว้ในเอกสารประกอบการพิจารณาเรื่องการขอสถาปนาสำนักปฏิบัติธรรมเทพนิมิตต์ขึ้นเป็นพระอาราม ถึงอธิบดีกรมการศาสนา ตามหนังสือลงวันที่ 24 สิงหาคม พ.ศ. 2524 ว่า มีทั้งนายทหารอากาศยศนาวาอากาศตรีและนายทหารบกยศพันตรี กับประชาชนอีกหลาย ๆ คน ได้พากันเล่าเรื่องสิ่งแปลกมหัศจรรย์ที่เกิดขึ้นในทีดินผืนนี้ ที่ดินผืนนี้มีแสงสว่างเกิดขึ้นในเวลาตอนกลางคืน เป็นแสงสว่างรุ่งโรจน์มาก สีขาวนวล โตเท่าขนาดบาตร เป็นอยู่ประมาณ 10 กว่านาทีก็หายไป นาน ๆ จะเกิดขึ้นสักครั้ง (อดีต) เจ้าอาวาสเห็นว่าเป็นมงคล จึงตั้งชื่อสำนักสงฆ์ว่า เทพนิมิตต์ วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553
ฤทธิ เบญจฤทธิ์

| ฤทธิ เบญจฤทธิ์ |
| --- | --- |
ชื่อเต็ม: ฤทธิ เบญจฤทธิ์
ชื่อเล่น: ฤทธิ์
อันดับ: 6 ดั้ง
ส่วนเกี่ยวพัน: สมาคมกีฬาหมากล้อมแห่งประเทศไทย
| เหรียญรางวัล> ตัวแทนของ   ไทย.หมากล้อม ชาย.ราชันย์หมากล้อมไทย |
| --- | --- | --- |
| ชนะเลิศ | 2015 | แชมป์ |
ฤทธิ เบญจฤทธิ์ ชื่อเล่น ฤทธิ์ เป็นนักหมากล้อมชาวไทย ผู้เคยครองตำแหน่งอันดับ 4 ของโลกในระดับเยาวชน
ประวัติ

เดือนมกราคม พ.ศ. 2556 ในการแข่งขันหมากล้อมไทยแลนด์ 15 ดั้ง โกะลีก ฤทธิ เบญจฤทธิ์ สามารถเป็นฝ่ายชนะอภิรเดช จิรโศภิณ ผู้เคยเป็นคู่ปรับเก่านับสิบปี และในเดือนสิงหาคมของปีเดียวกัน เขาได้เป็นจ่าฝูงในการแข่งขัน “ราชันย์หมากล้อม” ประจำปี 2556 ด้วยสถิติชนะ 3 แพ้ 1 ในรอบ 8 คนสุดท้าย
พ.ศ. 2558 ฤทธิ เบญจฤทธิ์ ได้อันดับที่ 12 ในการแข่งรายการหมากล้อมสมัครเล่นชิงแชมป์โลก ครั้งที่ 36 ที่จัดขึ้น ณ ประเทศไทย
เกียรติประวัติ

พ.ศ. 2558 :  แชมป์ “ราชันย์หมากล้อมไทย 2015”
วัดตลิ่งชัน (จังหวัดสระบุรี)

| วัดตลิ่งชัน |
| --- | --- |


ชื่อสามัญ: วัดตลิ่งชัน (Wat Taling Chan)
ที่ตั้ง: เลขที่ 38 บ.ตลิ่งชัน ม.6 ต.ตลิ่งชัน อ.เมืองสระบุรี จ.สระบุรี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางมารวิชัย ขนาดพระเพลากว้าง 45 นิ้ว สูง 65 นิ้ว
เจ้าอาวาส: พระอธิการพุฒทา ฐานวโร
จุดสนใจ: สักการบูชาพระพุทธสมณโคดมคันธาราฐ
 สถานีย่อยพระพุทธศาสนา
วัดตลิ่งชัน ตั้งอยู่เลขที่ 38 บ้านตลิ่งชัน หมู่ที่ 6 ตำบลตลิ่งชัน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ 8 ไร่ 77 ตารางวา โฉนดเลขที่ 22792
อาณาเขต

-	ทิศเหนือ จดแม่น้ำป่าสัก
-	ทิศใต้		 จดทางหลวงแผ่นดิน
-	ทิศตะวันออก 	จดที่เอกชน
-	ทิศตะวันตก	 จดที่เอกชน
ประวัติ

วัดตลิ่งชัน ตั้งเมื่อ พ.ศ.2300 โดยพระอาจารย์โต(หลวงพ่อโต) ไม่ทราบความเป็นมา ท่านเป็นพระธุดงค์ได้จาริกแสวงบุญมาถึง ณ บริเวณนี้เห็นว่าเป็นที่สัปปายะ  เหมาะที่จะบำเพ็ญภาวนา ต่อมาได้มีชาวบ้านผู้มีจิตศรัทธาได้ร่วมกันบริจาคที่ดินเพื่อสร้างวัด แล้วตั้งชื่อวัดตามภูมิประเทศที่วัดตั้งอยู่ริมตลิ่งที่สูงชันของแม่น้ำป่าสักว่า "วัดตลิ่งชัน"
วัดตลิ่งชันได้รับพระราชทานวิสุงคามสีมา เมื่อวันที่ 2 พฤศจิกายน พ.ศ.2530 มีเขตวิสุงคามสีมา กว้าง 25 เมตร ยาว 40 เมตร
ประวัติ > อาคารเสนาสนะ

1. อุโบสถ กว้าง 6 เมตร ยาว 10 เมตร สร้างเมื่อ พ.ศ.2270  เป็นอาคารก่ออิฐถือปูน ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 มีเขตวิสุงคามสีมา กว้าง 25 เมตร ยาว 40 เมตร
2. ศาลาการเปรียญ กว้าง 14 เมตร  ยาว 21 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก ชั้นเดียว
3. หอสวดมนต์  กว้าง 10 เมตร ยาว 14 เมตร เป็นอาคารครึ่งตึกครึ่งไม้
4. กุฏิสงฆ์ จำนวน 1 หลัง เป็นอาคารไม้
5. วิหาร กว้าง 5 เมตร ยาว 8 เมตร เป็นอาคารคอนกรีตเสริมเหล็ก
6. ศาลาบำเพ็ญกุศลจำนวน  1 หลัง เป็นอาคารคอนกรีตเสริมเหล็ก
7. ฌาปนสถาน เมรุ สร้างเมื่อ พ.ศ. 2527 กว้าง - เมตร ยาว - เมตร
นอกจากนี้ ยังมี ฌาปนสถาน 1 หลัง หอระฆัง 1 หลัง เรือนเก็บพัสดุ 1 หลัง
ประวัติ > ปูชนียวัตถุ

1. พระประธานในอุโบสถ พุทธลักษณะ เป็นพระพุทธรูปปางมารวิชัย ขนาดพระเพลากว้าง 45 นิ้ว สูง 65 นิ้ว
2. พระประธานประจำศาลาการเปรียญ เป็นพระพุทธรูปปางมารวิชัย ขนาดพระเพลากว้าง 18 นิ้ว สูง 25 นิ้ว สร้างเมื่อ พ.ศ. 2519
3. พระพุทธสมณโคดมคันธาราฐ ใต้ฐานบรรจุพระบรมสารีริกธาตุ สร้างเมื่อ พ.ศ. 2551 ประดิษฐาน ณ ลานโพธิ์
ประวัติ > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับการปกครองวัดตลิ่งชัน ต.ตลิ่งชัน อ.เมือง จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระโท สิริปุณฺโณ | เจ้าอาวาส | พ.ศ.- | พ.ศ.- |  |  |
| 2 | พระจันทร์ ธมฺมปาโล | เจ้าอาวาส | พ.ศ.2480 | พ.ศ.2485 |  |  |
| 3 | พระอธิการแก้ว | เจ้าอาวาส | พ.ศ.2485 | พ.ศ.2495 |  |  |
| 4 | พระหลง กตปุญฺโญ | เจ้าอาวาส | พ.ศ.2500 | พ.ศ.2502 |  |  |
| 5 | พระอาจารย์ปุ้ม | เจ้าอาวาส | พ.ศ.2470 | พ.ศ.2471 |  |  |
| 6 | พระพวง วฑฺฒโน | เจ้าอาวาส | พ.ศ.- | พ.ศ.- |  |  |
| 7 | พระอธิการหลอด สุทนฺโต | เจ้าอาวาส | พ.ศ.- | พ.ศ.- |  |  |
| 8 | พระอธิการสว่าง ฐติจาโร | เจ้าอาวาส | พ.ศ.2512 | พ.ศ.2535 |  |  |
| 9 | พระพัฒน์ สนฺตกาโร | เจ้าอาวาส | พ.ศ.2535 | พ.ศ.2548 |  |  |
| 10 | พระครูสถิตพุฒิคุณ (พุฒทา ฐานวโร) | เจ้าอาวาส | พ.ศ.2550 | ไม่ทราบปี |  |  |
| 11 | พระอธิการวีรพล มหาสกฺโก | เจ้าอาวาส | พ.ศ. 2566 | ปัจจุบัน |  |  |
รายชื่อรางวัลและการเสนอชื่อที่อิดจีได้รับ

รายชื่อรางวัลและการเสนอชื่อที่ได้รับจาก อิดจี เกิร์ลกรุ๊ปเกาหลีใต้ที่ก่อตั้งโดย เจวายพีเอนเตอร์เทนเมนต์ นับตั้งแต่เปิดตัวในปี 2019
ริชาร์ด ดันน์

| 0 | 1 | 2 | 3 |
| --- | --- | --- | --- |
 ดันน์ในพิธีต้อนรับก่อนการแข่งขัน ฟุตบอลชิงแชมป์แห่งชาติยุโรป 2012
ข้อมูลส่วนตัว
ชื่อเต็ม:  Richard Patrick Dunne
วันเกิด:   (1979-09-21) 21 กันยายน ค.ศ. 1979 (45 ปี)
สถานที่เกิด:  กรุงดับลิน สาธารณรัฐไอร์แลนด์
ส่วนสูง:  1.88 m (6 ft 2 in) 
ตำแหน่ง:  เซ็นเตอร์แบ็ก
สโมสรเยาวชน
:  โฮมฟาร์ม
–1996:  เอฟเวอร์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 1996–2000 |  เอฟเวอร์ตัน |  60 |  (0) |
| 2000–2009 |  แมนเชสเตอร์ซิตี |  296 |  (7) |
| 2009–2013 |  แอสตันวิลลา |  95 |  (4) |
| 2013–2015 |  ควีนส์พาร์ก เรนเจอส์ |  64 |  (1) |
ทีมชาติ
| 1997–1999 |  ไอร์แลนด์ บี |  2 |  (1) |
| 2000–2013 |  สาธารณรัฐไอร์แลนด์ |  80 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ริชาร์ด แพทริก ดันน์ (เกิดเมื่อวันที่ 21 กันยายน ค.ศ. 1979) เป็นอดีตนักฟุตบอลชาวไอริช ตำแหน่ง กองหลัง เคยเล่นในระดับพรีเมียร์ลีกให้กับสโมสรฟุตบอลเอฟเวอร์ตัน, แมนเชสเตอร์ซิตี, แอสตันวิลลา และลงเล่นเป็นฤดูกาลสุดท้ายในพรีเมียร์ลีก ฤดูกาล 2014–15 ให้กับควีนส์พาร์ก เรนเจอส์
ริชาร์ด ดันน์ เป็นหนึ่งในผู้เล่นทีมชาติสาธารณรัฐไอร์แลนด์ ที่ลงเล่นในฟุตบอลโลก 2002 และ ฟุตบอลชิงแชมป์แห่งชาติยุโรป 2012
วัดเขาช่องลม (จังหวัดชลบุรี)

| วัดเขาช่องลม |
| --- | --- |

ที่ตั้ง: ตำบลเขาคันทรง อำเภอศรีราชา จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาคันทรง อำเภอศรีราชา จังหวัดชลบุรี มีที่ดินตั้งวัดเนื้อที่ 45 ไร่
วัดเขาช่องลมสร้างเมื่อวันที่ 23 พฤษภาคม พ.ศ. 2526 โดยนายเชาวน์ จิตต์อารีย์ ได้ถวายที่ดินแก่พระอธิการเหลือ ปัญญฺวโร (เจ้าอาวาสรูปแรก) ซึ่งขณะนั้นได้เดินธุดงค์มาปฏิบัติธรรมบริเวณนี้ ต่อมาได้สร้างเสนาสนะขึ้น และได้รับอนุญาตให้สร้างวัดเมื่อ พ.ศ. 2522 และได้รับอนุญาตให้ตั้งวัดเมื่อ 2526 ได้รับพระราชทานวิสุงคามสีมา เมื่อวันที่ 10 ตุลาคม พ.ศ. 2532 ปัจจุบันมีโรงเรียนพระปริยัติธรรมแผนกธรรมเปิดสอน
ลำดับเจ้าอาวาส

พระครูพิพิธศาสนการ (เหลือ ปญฺญาวโร) เจ้าอาวาสรูปที่ 1 (พ.ศ.---- ถึง พ.ศ. 2561)
พระครูปลัดวัณณวัฒน์ (เลขนาวิน)   เจ้าอาวาสรูปปัจจุบัน (พ.ศ. 2561 ถึง ปัจจุบัน)
ลิลิมุ Kiss

| --- | --- |
ลิลิมุ Kiss
りりむキッス
ชื่อภาษาอังกฤษ: Lilim Kiss
แนว: ตลก, โรแมนติก, แฟนตาซี
มังงะ
เขียนโดย: มิซึกิ คาวาชิตะ
สำนักพิมพ์:  เนชั่น เอ็ดดูเทนเมนท์
ลิลิมุ Kiss (ญี่ปุ่น: りりむキッス; โรมาจิ: Ririmu Kissu) หรือ Lilim Kiss (ชื่อที่ใช้ในสหรัฐอเมริกา) เป็นการ์ตูนญี่ปุ่น เป็นผลงานของ มิซุกิ คาวาชิตะ ว่าด้วยเรื่องราวความรักระหว่างปีศาจสาว และมนุษย์  จัดพิมพ์ในประเทศไทย โดยมีลิขสิทธิ์ของสำนักพิมพ์เนชั่นกรุ๊ป. มีทั้งหมด 2 เล่มจบ
ฟุตบอลอาเซียนชิงแชมป์เยาวชนอายุไม่เกิน 18 ปี 2017

| รายละเอียดการแข่งขัน |
| --- | --- |
ประเทศเจ้าภาพ:  พม่า
เมือง: ย่างกุ้ง
วันที่: 4-17 กันยายน พ.ศ. 2560
ทีม: 11
สถานที่: 2 (ใน 1 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  ไทย (สมัยที่ 5)
รองชนะเลิศ:  มาเลเซีย
อันดับที่ 3:  อินโดนีเซีย
อันดับที่ 4:  พม่า
สถิติการแข่งขัน
จำนวนนัดที่แข่งขัน: 29
จำนวนประตู: 121 (4.17 ประตูต่อนัด)
ผู้ชม: 16,304 (562 คนต่อนัด)
ผู้ทำประตูสูงสุด:  Egy Maulana Vikri (8 ประตู)
รางวัลแฟร์เพลย์:  ไทย
← 2016 2018 → 
การแข่งขัน ฟุตบอลอาเซียนชิงแชมป์เยาวชนอายุไม่เกิน 18 ปี 2017 เป็นการแข่งขันครั้งที่ 14 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศพม่า ระหว่างเดือนกันยายน พ.ศ. 2560
ทีมที่เข้าร่วม

| ทีม | สมาคม | จำนวนครั้งที่เข้าร่วม | ผลงานดีที่สุดครั้งที่ผ่านมา |
| --- | --- | --- | --- |
|  ไทย | เอฟเอ ไทยแลนด์ | 13 | ชนะเลิศ (2002, 2009, 2011, 2015) |

|  เวียดนาม | เวียดนาม เอฟเอฟ | 13 | ชนะเลิศ (2007) |
|  กัมพูชา | เอฟเอฟ กัมพูชา | 8 | รอบแบ่งกลุ่ม (2002, 2007, 2009, 2011, 2013, 2015, 2016) |
|  บรูไน | เอฟเอ บรูไน ดีเอส | 7 | รอบแบ่งกลุ่ม (2002, 2005, 2007, 2011, 2013, 2015) |
|  อินโดนีเซีย | เอฟเอ อินโดนีเซีย | 8 | ชนะเลิศ (2013) |
|  ลาว | ลาว เอฟเอฟ | 9 | อันดับที่ 3 (2002, 2005, 2015) |
|  มาเลเซีย | เอฟเอ มาเลเซีย | 11 | รองชนะเลิศ (2003, 2005, 2006, 2007) |
|  พม่า | พม่า เอฟเอฟ | 11 | ชนะเลิศ (2003, 2005) |
|  ฟิลิปปินส์ | ฟิลิปปินส์ เอฟเอฟ | 7 | รอบแบ่งกลุ่ม (2002, 2003, 2011, 2015, 2016) |
|  สิงคโปร์ | เอฟเอ สิงคโปร์ | 10 | อันดับที่ 3 (2003) |
|  ติมอร์-เลสเต | เอฟเอฟ ติมอร์-เลสเต | 6 | อันดับที่ 3 (2013) |
ไม่ได้เป็นสมาชิก เอเอฟเอฟ
สนามแข่งขัน

| ย่างกุ้ง |
| --- | --- | --- |
|  |  Aung San StadiumThuwunna Stadium |  |
| สนามกีฬานายพลออง ซาน |  Aung San StadiumThuwunna Stadium | สนามกีฬาธูวันนา |
| 16°47′02″N 96°09′39″E﻿ / ﻿16.783861°N 96.160725°E﻿ / 16.783861; 96.160725﻿ (Aung San Stadium) |  Aung San StadiumThuwunna Stadium | 16°49′17″N 96°11′13″E﻿ / ﻿16.821314°N 96.186828°E﻿ / 16.821314; 96.186828﻿ (Thuwunna Stadium) |
| ความจุ: 40,000 |  Aung San StadiumThuwunna Stadium | ความจุ: 32,000 |
รอบแบ่งกลุ่ม

แมตช์ทั้งหมดได้ถูกจัดขึ้นใน ย่างกุ้ง, พม่า
เวลาทั้งหมดคิอเวลาท้องถิ่น (UTC+6:30).